แชมป์ดริฟท์ ซิ่งบิ๊กไบค์ชนดับ
ยกก๊วน 10 คัน จากกรุงเทพฯ จะไปบางแสน,แชมป์ดริฟท์รถขี่บิ๊กไบค์พุ่งชนเสาไฟฟ้าดับที่เกาะกลางถนนเลี่ยงเมืองชลบุรี หลังผู้ตายชวนเพื่อนขี่บิ๊กไบค์ไปเที่ยวชายหาดบางแสน ระหว่างทางรถเสียหลักแฉลบไปชนเกาะกลางถนนแล้วเหวี่ยงชนเสาไฟฟ้าจนคอหัก ขณะที่เมียผู้ตายมารับศพร่ำไห้ เผยสามีเปิดอู่ซ่อม และแต่งรถนัดเพื่อนนักบิดไปเที่ยวเป็นประจำ,เหตุหนุ่มแชมป์ดริฟท์รถบิดบิ๊กไบค์ชนเสาไฟดับ เปิดเผยเมื่อเวลา 00.30 น. วันที่ 8 ธ.ค. ร.ต.อ.เดชา ดินแดน รอง สว. (สอบสวน) สภ.เมืองชลบุรี รับแจ้งอุบัติเหตุรถ จยย.เสียหลักชนเสาไฟฟ้ามีผู้เสียชีวิตที่ถนนเลี่ยงเมืองชลบุรี บริเวณหน้าปั๊มน้ำมันเอสโซ่ หมู่ 4 ต.หนองไม้แดง ไปตรวจสอบพร้อมแพทย์โรงพยาบาลชลบุรี และเจ้าหน้าที่หน่วยกู้ภัยมูลนิธิไตรคุณธรรมชลบุรี,ที่เกิดเหตุพบรถบิ๊กไบค์ ซูซูกิ จีเอสเอ็กซ์-อาร์ 1000 สีดำ ทะเบียน นษล 9 กรุงเทพมหานคร พุ่งชนเสาไฟฟ้าส่องทางที่เกาะกลางถนนสภาพรถพังยับเยินชิ้นส่วนรถกระจายเกลื่อนไปทั่วถนน ห่างประมาณ 20 เมตร พบศพนายจักรพงษ์ นวมทอง อายุ 34 ปี อยู่บ้านเลขที่ 12 แขวงและเขตลาดพร้าว กทม. ใส่หมวกกันน็อกสภาพคอหัก สอบถามเพื่อนผู้ตายทราบว่า ผู้ตายพร้อมเพื่อนนัดออกทริปขี่รถบิ๊กไบค์ 10 คัน วิ่งจาก กทม.จะไปเที่ยวที่แหลมแท่นและชายหาดบางแสน จ.ชลบุรี เมื่อมาถึงบริเวณจุดเกิดเหตุผู้ตายขี่รถเสียหลักแฉลบปีนขึ้นเกาะกลางถนน แล้วพุ่งชนเสาไฟฟ้าส่องทางร่างกระเด็นไปคนละทิศละทางจนเป็นเหตุให้เสียชีวิต หลังจากนั้นเจ้าหน้าที่หน่วยกู้ภัยนำศพส่งโรงพยาบาลชลบุรี,ต่อมาเวลา 12.30 น. วันเดียวกัน นางแฟร์ มงคล อายุ 35 ปี ภรรยาผู้ตาย พร้อมญาติเดินทางไปที่ รพ.ชลบุรี เปิดเผยว่า นายจักรพงษ์เป็นแชมป์การแข่งขันรถดริฟท์มาตรฐานโลก รายการดีวัน กรังด์ปรีซ์ ซีรีส์ ไทยแลนด์ 2012 พรีเซนเต็ดบาย พีทีที บลูอินโนเวชั่น ปัจจุบันเปิดอู่รับซ่อมและโมดิฟายรถ ชื่อ สกรีนการาจ ตั้งอยู่ถนนสุคนธสวัสดิ์ ย่านลาดพร้าว กทม. ก่อนเกิดเหตุขี่รถ จยย.ออกจากบ้านช่วง 4 ทุ่ม วันที่ 7 ธ.ค. บอกว่านัดกลุ่มเพื่อนนักบิดขี่รถไปเที่ยวที่ชายหาดบางแสน ตนไม่ได้ทักท้วงอะไร กลุ่มเพื่อนสามีนัดออกทริปกันเป็นประจำอยู่แล้ว รู้สึกเสียใจอย่างมาก ลูกชายวัย 2 ขวบต้องมาสูญเสียพ่อ จะรับศพไปทำพิธีสวดพระอภิธรรมที่วัดศิริพงษ์ธรรมนิมิต ซอยวัชรพล ถนนรามอินทรา กทม. กำหนดสวด 5 วัน
แชมป์ดริฟท์รถขี่บิ๊กไบค์พุ่งชนเสาไฟฟ้าดับที่เกาะกลางถนนเลี่ยงเมืองชลบุรี หลังผู้ตายชวนเพื่อนขี่บิ๊กไบค์ไปเที่ยวชายหาดบางแสน ระหว่างทางรถเสียหลักแฉลบไปชนเกาะกลางถนนแล้วเหวี่ยงชนเสาไฟฟ้าจนคอหัก ขณะที่เมียผู้ตายมารับศพร่ำไห้
ข่าวหน้า1,แชมป์ดริฟท์รถบิ๊กไบค์ชนเสาไฟ,สภ.เมืองชลบุรี,จักรพงษ์ นวมทอง